Coba jelasin Sajarah dari Bohlam dalam bahasa sunda dong

Baheula sumber cahaya nu bisa dijieun taya lian tina seuneu, dijieun tina suluh, minyak, geutah, jeung sajabana. Kadieunakeun sumber cahaya tina seuneu nu leuwih gampang nyieunna kayaning; korék api, lilin, patromak, lampu semprong jeung sajabana. Hanjakal éta kabéh sumber cahaya téh mibanda kalemahan, taya lian ti ngahasilkeun panas antukna teu saeutik ngabalukarkeun kahuruan.

Pikeun nutupan éta kakurangan, panaluntikan geus dilakukeun ku sababaraha élmuwan, geusan ngajawab kana rupa-rupa masalah sumber cahaya.

Tayalian Thomas Alva Edison dina laboratorium panaluntikanna, manggihan hiji sumber cahaya nu dingaranan lampu. Manéhna geus hasil nyieun kantetan listrik kana bahan-bahan nu geus ditangtukeun, sahingga ngahasilkeun cahaya nu mangpaatna bisa karasa nepi ka kiwari. Lampu pamanggihna ieu dingaranan bohlam (bulb), alatan wujudna kawas balon nu melendung alatn ditiup.

Bohlam ogé dina mimitina mindeng di maksudkeun pikeun nyebut lampu pijar, tapi kiwari bareng jeung undakna élmu pangaweruh bohlam dipaké pikeun nyebut kana lampu sumber cahaya naon waé rupa lampuna.